ส.ส.บราซิลลุ้นหัว-ก้อยอิมพีชเมนต์ผู้นำหญิง
เมื่อ 17 เม.ย. ตำรวจบราซิลกระจายกำลังตามหัวเมืองใหญ่ทั่วประเทศ โดยเฉพาะในกรุงบราซิเลียซึ่งอาจมากถึง 300,000 คน โดยมีการนำแผงเหล็กกั้นมาตั้งเป็นแนวยาวล้อมหน้าอาคารรัฐสภา เพื่อเตรียมความพร้อมรับมือกับเหตุการณ์ที่คาดว่าเกิดการชุมนุมขนานใหญ่ทั้งกลุ่มผู้สนับสนุนและกลุ่มต่อต้านประธานาธิบดีหญิง ดิลมา รุสเซฟฟ์ ซึ่งบรรยากาศอาจจุดเชื้อเพลิงให้เกิดความรุนแรงถึงขั้นปะทะกัน หลังกลุ่ม ส.ส.ในสภาเตรียมลงมติยื่นถอดถอนตำแหน่ง หรืออิมพีชเมนต์ น.ส.รุสเซฟฟ์ในเวลาเที่ยงคืน 24.00 น. ตามเวลาไทย เรื่องการบริหารราชการล้มเหลว รวมถึงปัญหาคอร์รัปชันบริษัทน้ำมัน ปิโตรบราส ขณะที่ตัวผู้นำหญิงคนแรกของบราซิลนี้ยังคงโทษกลุ่มฝ่ายค้านที่พยายาม ก่อรัฐประหาร รัฐบาลที่มาจากการเลือกตั้งถูกต้องตามระบอบประชาธิปไตย เพื่อเข้าไปนั่งทำงานแทนอย่างไร้ความชอบธรรมตามกฎหมาย,ทั้งนี้ การยื่นถอดถอนตำแหน่งผู้นำต้องให้ได้ 342 เสียงจาก 513 เสียงที่นั่งในสภา หรือ 2 ใน 3 เสียงเพื่อยื่นมติเห็นชอบดังกล่าวเข้าสู่การประชุมของวุฒิสมาชิก คาดว่าในเดือน พ.ค.นี้ เพื่อลงมติรับรองให้ได้ 2 ใน 3 เสียง หรือ 54 เสียงจาก 81 เสียงที่นั่งซึ่งจะทำให้ผู้นำหญิงวัย 68 ปีพ้นจากตำแหน่งภายในระยะเวลา 180 วันหรือ 6 เดือน เพื่อให้นายมิเชล เทเมอร์ รองประธานาธิบดี ที่หันไปเป็นฝ่ายค้านขึ้นมาเป็นประธานาธิบดีรักษาการ จนกว่าจะจัดการเลือกตั้งใหม่ในปี 2561 ซึ่งอาจทำให้ประเทศที่เศรษฐกิจเติบโตสุดในกลุ่มละตินอเมริกาต้องชะงักงัน ขณะที่มีการเตรียมการเป็นเจ้าภาพจัดการแข่งขันโอลิมปิกที่นครริโอ เด จาเนโรระหว่างวันที่ 5-21 ส.ค.นี้,อย่างไรก็ตาม ฝ่ายสนับสนุนประธานาธิบดีหัวฝ่ายซ้ายยืนกรานว่าจะทำทุกวิถีทาง เพราะตัวผู้แทนหลายๆคนมีการต่อรองเพื่อแลกกับตำแหน่งในรัฐบาลและมีจำนวนหนึ่งใช้วิธียืดเวลาให้นานสุด ซึ่งมีความเป็นไปได้ว่าอาจเปลี่ยนแปลงการตัดสินใจ ขณะที่นายหลุยส์ อิกนาซิโอ ลูลา ดา ซิลวา อดีตประธานาธิบดี ซึ่งเป็นหัวหอกในความพยายามรักษาตำแหน่งทายาททางการเมืองหญิงคนนี้ เผยว่า การเจรจาเพื่อขอเสียงสนับสนุนจากกลุ่มตัวแทนที่ยังไม่ตัดสินใจนั้น เหมือนหุ้นในตลาดหลักทรัพย์ ที่มีการขึ้นลงไม่แน่นอน,นอกจากนี้ ผู้นำหญิงเองก็ตัดสินใจยกเลิกแผนการปรากฏตัวต่อฝูงชนเมื่อวันเสาร์ 16 เม.ย. เพื่อมุ่งความสนใจไปที่การเจรจาต่อรอง เช่นเดียวกับนายเทเมอร์ซึ่งเปลี่ยนแผนไปเมืองเซา เปาโลแล้วรีบกลับเข้ากรุงบราซิเลีย ซึ่งนายเมนดอนกา ฟิลโญ ส.ส.แกนนำฝ่ายค้าน เผยว่า ตนรู้สึกมั่นใจว่าจะได้เสียงสนับสนุน 342 เสียง แต่ก็ยังต้องเฝ้าจับตาอย่างใกล้ชิด พร้อมกล่าวหาลูลาว่าพยายามซื้อตัวผู้แทนและเรียกร้องให้ทางตำรวจเข้ามาตรวจสอบ.
ตำรวจบราซิลกระจายกำลังตามหัวเมืองใหญ่ทั่วประเทศ โดยเฉพาะในกรุงบราซิเลียซึ่งอาจมากถึง 300,000 คน โดยมีการนำแผงเหล็กกั้นมาตั้งเป็นแนวยาวล้อมหน้าอาคารรัฐสภา เพื่อเตรียมความพร้อมรับมือกับเหตุการณ์ที่คาดว่าเกิดการชุมนุมขนานใหญ่
ข่าวต่างประเทศ,ดิลมา รุสเซฟฟ์,กลุ่มผู้สนับสนุน,กลุ่มต่อต้าน,อิมพีชเมนต์,ฝ่ายค้าน,ก่อรัฐประหาร,ข่าว,ไทยรัฐออนไลน์,หนังสือพิมพ์ไทยรัฐ,ไทยรัฐ